হোটেল রাজ মুকুটের কর্মচারী আবদুল হালিম জানান, শনিবার রাত ১১টার দিকে রাজু আহমেদ তার স্ত্রী হাসিনা বেগমকে নিয়ে চতুর্থ তলার ৫০৫ নম্বর কক্ষ ভাড়া নেন। গতকাল সকালে রাজু বাইরে থেকে কক্ষটি তালাবদ্ধ করে চলে যান। দুপুর সোয়া ১টার দিকে হোটেল কর্তৃপক্ষ তালা ভেঙে ভেতরে খাটের  ওপর হাসিনা বেগমের লাশ দেখে পুলিশে খবর দেয়। পুলিশ লাশ উদ্ধার করে খুলনা মেডিকেল কলেজ হাসপাতাল মর্গে পাঠায়। নিহত হাসিনা বেগমের বাড়ি বাগেরহাট জেলার রামপাল উপজেলার রহিমাবাদ এলাকায়। খুলনা থানার ওসি জানান, হত্যাকাণ্ডটি রহস্যজনক। তদন্ত শুরু হয়েছে।